CELEX: 32017D0621(02)
Language: mt
Date: 2017-06-19 00:00:00
Title: Deċiżjoni ta’ Implimentazzjoni tal-Kummissjoni tad-19 ta’ Ġunju 2017 dwar il-pubblikazzjoni f’Il-Ġurnal Uffiċjali tal-Unjoni Ewropea ta’ talba għal emenda ta’ speċifikazzjoni għal isem fis-settur tal-inbid imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill [Dealurile Crişanei (IĠP)]

21.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 197/12
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Ġunju 2017
   dwar il-pubblikazzjoni f’Il-Ġurnal Uffiċjali tal-Unjoni Ewropea ta’ talba għal emenda ta’ speċifikazzjoni għal isem fis-settur tal-inbid imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill [Dealurile Crişanei (IĠP)]
   (2017/C 197/05)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               Ir-Rumanija bagħtet applikazzjoni għall-emenda fl-ispeċifikazzjoni tad-denominazzjoni “Dealurile Crişanei” skont l-Artikolu 105 tar-Regolament (UE) Nru 1308/2013.
            
         
               (2)
            
            
               Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, l-Artikolu 97(1), u l-Artikoli 100, 101 u 102 tar-Regolament (UE) Nru 1308/2013 intlaħqu.
            
         
               (3)
            
            
               Sabiex tippermetti l-preżentazzjoni ta’ dikjarazzjonijiet ta’ oppożizzjoni skont l-Artikolu 98 tar-Regolament (UE) Nru 1308/2013, l-applikazzjoni għal emenda fl-ispeċifikazzjoni tad-denominazzjoni “Dealurile Crişanei” jenħtieġ li tiġi ppubblikata f’Il-Ġurnal Uffiċjali tal-Unjoni Ewropea,
            
         IDDEĊIDIET KIF ĠEJ:
   Artikolu Uniku
   L-applikazzjoni għall-emenda fl-ispeċifikazzjoni tad-denominazzjoni “Dealurile Crişanei” (IĠP) skont l-Artikolu 105 tar-Regolament (UE) Nru 1308/2013, tinsab fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt li wieħed jopponi l-emenda tal-ispeċifikazzjoni msemmija fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, id-19 ta’ Ġunju 2017.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      APPLIKAZZJONI GĦAL EMENDA ĠDIDA GĦALL-ISPEĊIFIKAZZJONI TAL-PRODOTT
      
         “DEALURILE CRIŞANEI”
      
      
         PGI-RO-A0106-AM01
      
      
         Data tas-sottomissjoni: 3.6.2015
      
      1.   Regoli applikabbli għall-emenda
      
      L-Artikolu 105 tar-Regolament (UE) Nru 1308/2013 – Emenda mhux minuri
      2.   Deskrizzjoni u raġunijiet għall-emenda
      
      2.1.   Emenda liż-żona demarkata
      
      L-assoċjazzjoni tal-Produtturi tal-Inbid tal-vinji tradizzjonali ta’ Satu Mare ressqet applikazzjoni biex timmodifika l-ispeċifikazzjonijiet għad-Dealurile Sătmarului GI, biex tiġi estiża ż-żona tal-produzzjoni demarkata biex tinkludi l-lokalitajiet li għandhom il-karatteristiċi speċifiċi taż-żona ta’ Satu Mare. Dawn il-lokalitajiet kienu ġew inklużi b’mod skorrett fiż-żona ddemarkata tal-ispeċifikazzjonijiet għad-Dealurile Crișanei GI, peress illi hemm serje ta’ argumenti rigward il-post u l-fatturi ekopedoklimatiċi f’dawk il-lokalitajiet, li huma speċifiċi għaż-żona tal-indikazzjoni Dealurile Sătmarului u mhux dik Dealurile Crișanei. Dan ta’ hawn fuq huwa sostnut b’informazzjoni rigward l-inbejjed mir-reġjun tal-produzzjoni tal-inbid ta’ Dealurile Sătmarului, jiġifieri minn Rătești, li ilhom ħafna jiġu prodotti u li huma magħrufa bl-isem “Dealurile Răteștilor” jew “Vinul de Halmeu”.
      L-inklużjoni tal-lokalitajiet in kwistjoni fiż-żona ta’ Satu Maru u, għalhekk, fl-indikazzjoni “Dealurile Sătmarului” u mhux f’“Dealurile Crișanei”, hija appoġġata b’dejta dwar ir-riżalt u l-klima ta’ għoljiet bħal Ardud-Beltiug-Hurez, Hododului, Tășnad-Săuca-Pir, Săcășeni-Supur, Tășnad-Cehal, li huma iktar weqfin u huma mtarrġa b’tali mod li jpattu għal kemm huma weqfin, b’ħamrija tat-tafal aħmar tal-Plejstoċenu u b’xaqlibiet li jħarsu lejn it-Tramuntana inqas weqfin koperti b’ħamrija aktar podżolika. L-influwenzi Mediterranji jippermettu l-iżvilupp u l-produzzjoni ta’ nbejjed b’aromi tal-fjuri jew tal-frott (il-frott irqiq tal-bosk tal-Pinot noir, tal-Merlot, tal-Burgund mare), kif ukoll inbejjed b’riħa ta’ bżar jew ħaxix b’noti primarji pjaċevoli (Fetească albă, Furmint). It-togħmiet huma tipiċi tal-varjetà: togħma mimlija, tannika, bellusija u b’astrinġenza moderata, qawwija, friska (l-inbejjed bojod).
      Il-lokalitajiet li qegħdin jitneħħew miż-żona tal-indikazzjoni ġeografika “Dealurile Crişanei” jinsabu fil-kontea ta’ Satu Mare. Dawn huma:
      
                  —
               
               
                  Valea lui Mihai
               
            
                  —
               
               
                  Il-muniċipalità ta’ Carei, il-lokalità ta’ Carei
               
            
                  —
               
               
                  Pir (ir-raħal ta’ Pir)
               
            
                  —
               
               
                  Săuca (ir-raħal ta’ Săuca)
               
            
                  —
               
               
                  Cehal (l-irħula ta’ Cehal, Cehăluț u Orbău)
               
            
                  —
               
               
                  Il-belt ta’ Tășnad, bil-lokalità ta’ Tășnad
               
            
                  —
               
               
                  Sanislău, fil-Kontea ta’ Satu Mare, bil-lokalità ta’ Sanislău (ir-raħal ta’ Sanislău)
               
            
                  —
               
               
                  Rătești, bil-lokalitajiet:
                  
                              —
                           
                           
                              Beltiug (l-irħula ta’ Beltiug, Rătești u Șandra)
                           
                        
                              —
                           
                           
                              Ardud (l-irħula ta’ Ardud, Ardud Vii u Gerăușa)
                           
                        
                              —
                           
                           
                              Viile Satu Mare (l-irħula ta’ Viile Satu Mare u Tătărăști)
                           
                        
                              —
                           
                           
                              Socond (l-irħula ta’ Socond u Hodişa)
                           
                        
                              —
                           
                           
                              Supur (l-irħula ta’ Dobra, Hurezu Mare u Racova)
                           
                        
                              —
                           
                           
                              Acâș (ir-raħal ta’ Unimăt)
                           
                        
                              —
                           
                           
                              Bogdand (l-irħula ta’ Bogdand, Babța, Ser u Corund)
                           
                        
                              —
                           
                           
                              Hodod (l-irħula ta’ Hodod, Nadișu Hododului, Lelei, Giurtelecu Hododului)
                           
                        
            Il-lokalitajiet ta’ hawn fuq ma għadhomx fiż-żona ddemarkata tal-indikazzjoni “Dealurile Crişanei”.
      Bid-demarkazzjoni mill-ġdid taż-żona ġeografika tal-indikazzjoni ġeografika “Dealurile Crişanei” bit-tneħħija tal-lokalitajiet elenkati hawn fuq li jinsabu fit-territorju tal-Kontea ta’ Satu Mare, iż-żona tal-kultivazzjoni u tal-produzzjoni demarkata li minnha se jinkisbu l-inbejjed bl-indikazzjoni ġeografika se tinkludi dawn li ġejjin:
      Il-Kontea ta’ Bihor, il-lokalitajiet:
      
                  —
               
               
                  Diosig (l-irħula ta’ Diosig u Vaida)
               
            
                  —
               
               
                  Săcueni (l-irħula ta’ Săcueni u Cadea)
               
            
                  —
               
               
                  Ciuhoi (l-irħula ta’ Sâniob u Ciuhoi)
               
            
                  —
               
               
                  Biharia (ir-raħal ta’ Biharia)
               
            
                  —
               
               
                  Cetariu (l-irħula ta’ Şişterea u Paleu)
               
            
                  —
               
               
                  Tileagd (ir-raħal ta’ Tileagd)
               
            
                  —
               
               
                  Valea lui Mihai.
               
            Il-Kontea ta’ Sălaj, il-lokalitajiet:
      
                  —
               
               
                  il-belt ta’ Șimleu Silvaniei, il-lokalitajiet ta’ Șimleu Silvaniei u Cehei
               
            
                  —
               
               
                  Nuşfalău (l-irħula ta’ Nuşfalău, Boghiş, Bozieş u Bilghez)
               
            
                  —
               
               
                  Vârşolţ (ir-raħal ta’ Vârşolţ)
               
            
                  —
               
               
                  Ip (l-irħula ta’ Ip, Zăuan, Zăuan Băi)
               
            
                  —
               
               
                  Camăr (ir-raħal ta’ Camăr)
               
            
                  —
               
               
                  Pericei (l-irħula ta’ Pericei, Sici u Bădăcin)
               
            
                  —
               
               
                  Carastelec (l-irħula ta’ Carastelec u Dumuslău)
               
            
                  —
               
               
                  Crasna (ir-raħal ta’ Crasna)
               
            
                  —
               
               
                  Măerişte (ir-raħal ta’ Măerişte, Doh u Uileacu Şimleului)
               
            
                  —
               
               
                  il-muniċipalità ta’ Zalău, il-lokalità ta’ Zalău
               
            
                  —
               
               
                  Meseşenii de Jos (l-irħula ta’ Meseşenii de Jos u Aghireş)
               
            
                  —
               
               
                  Crişeni (Crişeni u Gârceiu)
               
            
                  —
               
               
                  Hereclean (l-irħula ta’ Hereclean, Guruslău, Dioşod u Badon)
               
            
                  —
               
               
                  Dobrin (l-irħula ta’ Dobrin u Doba)
               
            
                  —
               
               
                  Horoatu Crasnei (ir-raħal ta’ Horoatu Crasnei)
               
            
                  —
               
               
                  Coşeiu (Coşeiu u Archid)
               
            
                  —
               
               
                  Şamşud (l-irħula ta’ Şamşud u Valea Pomilor)
               
            
                  —
               
               
                  Bocşa (l-irħula ta’ Bocşa u Borla)
               
            
                  —
               
               
                  Sărmăşag (l-irħula ta’ Sărmăşag, Lompirt, Ilisua u Moiad)
               
            
                  —
               
               
                  Bobota (l-irħula ta’ Bobota, Dersida u Zalnoc).
               
            Il-lokalità ta’ Valea lui Mihai fil-kontea ta’ Satu Mare, bi żball ġiet inkluża fl-indikazzjoni ġeografika ta’ “Dealurile Crişanei” fil-fajl tekniku li ntbagħat lill-Kummissjoni skont l-Artikolu 118(s) tar-Regolament (KE) Nru 1234/2007.
      L-iżball tal-inklużjoni tal-lokalità ta’ Valea lui Mihai fil-kontea ta’ Satu Mare, fiż-żona tal-indikazzjoni, huwa minħabba li fil-passat, skont id-diviżjoni/id-demarkazzjoni taż-żoni tat-tkabbir tad-dwieli fil-perjodu tar-reġim Komunista fir-Rumanija, meta l-lokalitajiet ġew organizzati skont il-vinji u ċ-ċentri għat-tkabbir tad-dwieli, kien hemm vinja magħrufa bl-isem ta’ Valea lui Mihai li estendiet fiż-żewġ kontej, Satu Mare u Bihor.
      Skont l-Ordni tal-Ministru tal-Agrikoltura, tal-Ikel u tal-Forestrija Nru 397/2003 li tapprova d-Deżinjazzjoni taż-żoni tat-tkabbir tad-dwieli għall-inbid u r-raggruppament tal-lokalitajiet f’reġjuni tat-tkabbir tad-dwieli, vinji u ċentri tat-tkabbir tal-inbid (ippubblikata fil-Gazzetta Uffiċjali Nru 513 tas-16 ta’ Lulju 2003), fil-punt V — Ir-Reġjuni tat-tkabbir tal-Inbid ta’ Crişanei u Maramureşului, il-pożizzjoni 28 tqiegħed lil Valea lui Mihai fil-kontea ta’ Satu Mare barra minn Bihor, fuq il-bażi tas-setturi l-qodma msemmija hawn fuq.
      DOKUMENT UNIKU
      1.   Isem li għandu jiġi rreġistrat/Ismijiet li għandhom jiġu rreġistrati
      
      Dealurile Crişanei
      2.   Tip ta’ indikazzjoni ġeografika
      
      IĠP — Indikazzjoni Ġeografika Protetta.
      3.   Kategoriji għall-prodotti tad-dwieli
      
      
               
                  1.
               
               
                  Inbid
               
            4.   Deskrizzjoni tal-inbid/inbejjed
      
      
         Il-karatteristiċi kimiċi u organolettiċi
      
      
                  —
               
               
                  qawwa alkoħolika attwali: minimu ta’ 10 % skont il-volum;
               
            
                  —
               
               
                  l-aċidità totali (aċidu tartariku): minimu ta’ 4,5 g/l;
               
            
                  —
               
               
                  aċidità volatili (aċidu aċetiku): massimu ta’ 1,2 g/l;
               
            
                  —
               
               
                  estratt niexef li ma jirriduċix: mhux anqas minn 17 g/l;
               
            
                  —
               
               
                  it-total tad-diossidu tal-kubrit: massimu ta’ 300 mg/l;
               
            
                  —
               
               
                  id-diossidu tal-kubrit ħieles: massimu ta’ 60 mg/l
               
            1.   Sauvignon:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: aħdar fl-isfar, brillanti, l-ebda marka ta’ ossidazzjoni
               
            
                  —
               
               
                  Riħa: aroma raffinata tal-fjura tas-sebuqa
               
            
                  —
               
               
                  Togħma: b’togħma ta’ frott, pjaċevoli
               
            2.   Traminer roz:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: isfar fl-aħdar, brillanti
               
            
                  —
               
               
                  Riħa: aroma friska, pjaċevoli tal-petali tal-ward
               
            
                  —
               
               
                  Togħma: delikata, armonjuża, il-maturazzjoni fil-flixkun tagħti kwalitajiet distinti
               
            3.   Pinot Gris:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: abjad fl-aħdar, b’laqtiet kemxejn safranija
               
            
                  —
               
               
                  Riħa: aroma primarja pjaċevoli tat-tuffieħ imqatta’ frisk
               
            
                  —
               
               
                  Togħma: ratba, palatabbli, b’togħma ħafifa tal-qoxra tal-ħobż tas-segala u ta’ fjuri tal-akaċja
               
            4.   Fetească regală:
      
                  —
               
               
                  Dehra: ċara
               
            
                  —
               
               
                  Kulur: isfar fl-aħdar, jista’ jsir isfar dehbi fil-maturità tal-konsum
               
            
                  —
               
               
                  Riħa: aroma tat-tuffieħ tas-sajf daqsxejn qares, meta jkun kemxejn immaturat ikollu togħma ħafifa ta’ ħuxlief maħsud frisk u ta’ għasel
               
            
                  —
               
               
                  Togħma: distintiva, qawwija, li ssir kemxejn qisha l-etere bil-maturazzjoni, ibbilanċjata
               
            5.   Fetească albă:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: abjad fl-aħdar
               
            
                  —
               
               
                  Riħa: aroma primarja pjaċevoli
               
            
                  —
               
               
                  Togħma: pjaċevoli, partikolari, bħat-tuffieħ tas-sajf
               
            6.   Riesling varietal (Riesling de Rhin, Riesling Italian):
      
                  —
               
               
                  Dehra: ċara
               
            
                  —
               
               
                  Kulur: isfar fl-aħdar, brillanti
               
            
                  —
               
               
                  Riħa: ebda aroma primarja speċifika, għandha noti ġeblin, minerali fil-maturità
               
            
                  —
               
               
                  Togħma: palatabbli, togħma ta’ frott, friska immens, pjaċevolment aċidulata, nadifa u sobrija
               
            7.   Chardonnay
      
                  —
               
               
                  Dehra: ċara, pjaċevoli
               
            
                  —
               
               
                  Kulur: isfar dehbi
               
            
                  —
               
               
                  Riħa: aroma karatteristika tal-akaċja
               
            
                  —
               
               
                  Togħma: ratba, żejtnija, mimlija, bellusija, u armonjuża
               
            8.   Iordană
      
                  —
               
               
                  Dehra: ċara, pjaċevoli
               
            
                  —
               
               
                  Kulur: isfar fl-aħdar
               
            
                  —
               
               
                  Riħa: tuffieħ aħdar nej
               
            
                  —
               
               
                  Togħma: friska u vivaċi minħabba l-livell għoli ta’ aċidità, għandu jiġi kkunsmat bħala “inbid żagħżugħ”
               
            9.   Mustoasă de Măderat:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: isfar fl-aħdar, bħal tal-lumi mhux misjur, jekk jiġi mmaturat fil-flixkun isir isfar ċar
               
            
                  —
               
               
                  Riħa: tuffieħ aħdar nej, friska, b’ noti ta’ fjura tad-dwieli
               
            
                  —
               
               
                  Togħma: friska u rinfreskanti, vivaċi minħabba l-livell għoli ta’ aċidità iżda fl-istess ħin inbid “fit-tul”, li jista’ jiġi kkunsmat mill-ewwel mingħajr il-bżonn ta’ maturazzjoni
               
            10.   Furmint:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: abjad fl-aħdar b’laqtiet ta’ isfar ċar u mingħajr marki tal-ossidazzjoni
               
            
                  —
               
               
                  Riħa: aroma primarja pjaċevoli ta’ frott eżotiku
               
            
                  —
               
               
                  Togħma: pjaċevoli, simili għal dik ta’ frotta eżotika.
               
            11.   Furmint de Miniş:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: abjad fl-aħdar b’laqtiet ta’ isfar ċar u mingħajr marki tal-ossidazzjoni
               
            
                  —
               
               
                  Riħa: aroma primarja pjaċevoli ta’ frott eżotiku
               
            
                  —
               
               
                  Togħma: pjaċevoli, imponenti, b’finitura ċara u akkattivanti, oriġinali.
               
            12.   Muscat Ottonel:
      
                  —
               
               
                  Dehra: ċara u brillanti
               
            
                  —
               
               
                  Kulur: isfar lewn it-tiben jew isfar intens, skont il-kwalità tal-għeneb fil-ħsad
               
            
                  —
               
               
                  Riħa: noti delikati ta’ fjuri, aroma tipika tal-Muscat, kumplessa ħafna, sottili u delikata.
               
            
                  —
               
               
                  Togħma: togħma tipika tal-Muscat, sottili, delikata, sħiħa, armonjuża, mimlija b’mod pjaċevoli u kemxejn bellusija.
               
            13.   Tămâioasă românească:
      
                  —
               
               
                  Dehra: ċara u brillanti
               
            
                  —
               
               
                  Kulur: isfar lewn it-tiben jew isfar intens, skont il-kwalità tal-għeneb fil-ħsad
               
            
                  —
               
               
                  Riħa: noti delikati ta’ fjuri, aroma tipika, sottili u delikata;
               
            
                  —
               
               
                  Togħma: aroma tipika tal-inċens, palat qawwi, armonjuża, b’nota bellusija pjaċevoli
               
            14.   Cabernet Sauvignon:
      
                  —
               
               
                  Dehra: ċara, trasparenti
               
            
                  —
               
               
                  Kulur: aħmar rubin
               
            
                  —
               
               
                  Riħa: aroma distinta ta’ veġetazzjoni u ħaxix
               
            
                  —
               
               
                  Togħma: ħarxa, tannika, iebsa, bil-maturazzjoni ssir pjaċevolment bellusija, mimlija u iktar ratba
               
            15.   Pinot noir:
      
                  —
               
               
                  Dehra: ċara, trasparenti
               
            
                  —
               
               
                  Kulur: aħmar ċirasa skur
               
            
                  —
               
               
                  Riħa: aroma li tinbidel minn ċirasa għal ċirasa qarsa misjura mal-maturazzjoni
               
            
                  —
               
               
                  Togħma: fina, bellusija, delikata, kumplessa u rfinuta
               
            16.   Merlot:
      
                  —
               
               
                  Dehra: ċara, trasparenti
               
            
                  —
               
               
                  Kulur: aħmar rubin, brillanti
               
            
                  —
               
               
                  Riħa: aroma pjaċevoli ta’ frott tal-foresti, lampun frisk
               
            
                  —
               
               
                  Togħma: l-astrinġenza hija aktar moderata milli fil-każ tal-Cabernet Sauvignon, u għandha l-konsistenza bellusija speċifika għal din il-varjetà.
               
            17.   Fetească neagră:
      
                  —
               
               
                  Dehra: ċara, trasparenti
               
            
                  —
               
               
                  Kulur: aħmar granata intens
               
            
                  —
               
               
                  Riħa: aroma kumplessa u oriġinali
               
            
                  —
               
               
                  Togħma: iffurmata sew, pjaċevoli u biżżejjed qawwija, ta’ togħma tajba u attraenti
               
            18.   Burgund mare:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: aħmar granata bi ħjiel ta’ vjola, kulur intens
               
            
                  —
               
               
                  Riħa: aroma ta’ frott tal-foresta misjur passolina ħamra, cowberry, tut u mirtilli.
               
            
                  —
               
               
                  Togħma: ibbilanċjata, konsistenti, dewwiema, mhux aggressiva.
               
            19.   Syrah:
      
                  —
               
               
                  Dehra: ċara, trasparenti
               
            
                  —
               
               
                  Kulur: aħmar brillanti
               
            
                  —
               
               
                  Riħa: riħa ta’ fjuri b’aromi intensi ħafna li jfakkruk fil-bżar
               
            
                  —
               
               
                  Togħma: tannika, konsistenti, b’palat qawwi
               
            5.   Metodi tal-produzzjoni tal-inbid
      
      a.   Metodi enoloġiċi essenzjali
      
      
         Prattiki enoloġiċi
      
      Restrizzjonijiet rilevanti dwar il-produzzjoni tal-inbid:
      Iż-żieda tas-sakkarożju mhijiex permessa għall-produzzjoni ta’ nbejjed bl-indikazzjoni ġeografika “Dealurile Crișanei”.
      b.   Produzzjoni massima
      
      Il-produzzjoni tal-għeneb — għall-varjetajiet Fetească regală, Iordană, Mustoasa de Maderat:
      15 000 kg ta’ għeneb għal kull ettaru
      Il-produzzjoni tal-għeneb — għall-varjetajiet Fetească albă, Furmint, Furmint de Miniș, Riesling de Rhin u Riesling Italian:
      12 500 kg ta’ għeneb għal kull ettaru
      Il-produzzjoni tal-għeneb — għall-varjetajiet Merlot, Feteasca neagra u Burgund mare:
      12 500 kg ta’ għeneb għal kull ettaru
      Il-produzzjoni tal-għeneb — għall-varjetajiet Muscat Ottonel, Tămâioasă românească, Pinot gris, Chardonnay, Sauvignon, Traminer roz:
      10 000 kg ta’ għeneb għal kull ettaru
      Il-produzzjoni tal-għeneb — għall-varjetajiet Cabernet Sauvignon, Pinot noir u Syrah:
      10 000 kg ta’ għeneb għal kull ettaru
      Il-produzzjoni tal-inbid — għall-inbejjed bojod:
      95 hl għal kull ettaru
      Il-produzzjoni tal-inbid — għall-inbejjed ħomor, rosé u aromatiċi:
      85 hl għal kull ettaru
      6.   Żona demarkata
      
      Il-kontea ta’ Bihor
      
                  —
               
               
                  l-irħula ta’ Diosig u Vaida
               
            
                  —
               
               
                  l-irħula ta’ Săcueni u Cadea
               
            
                  —
               
               
                  l-irħula ta’ Sâniob, Ciuhoi u Biharia
               
            
                  —
               
               
                  l-irħula ta’ Cetariu — Șișterea u Paleu
               
            
                  —
               
               
                  ir-raħal ta’ Tileagd
               
            
                  —
               
               
                  ir-raħal ta’ Valea lui Mihai
               
            Il-kontea ta’ Sălaj
      Il-belt ta’ Șimleu Silvaniei, bil-lokalitajiet ta’ Șimleu Silvaniei u Cehei
      
                  —
               
               
                  l-irħula Nușfalău, Boghiș, Bozieș u Bilghez
               
            
                  —
               
               
                  ir-raħal ta’ Vârșolț
               
            
                  —
               
               
                  l-irħula ta’ Ip, Zăuan and Zăuan Băi
               
            
                  —
               
               
                  ir-raħal ta’ Camăr
               
            
                  —
               
               
                  l-irħula ta’ Pericei, Sici u Bădăcin
               
            
                  —
               
               
                  l-irħula ta’ Carastelec, Dumuslău u Crasna
               
            
                  —
               
               
                  l-irħula ta’ Măeriște, Doh u Uileacu Șimleului
               
            Il-muniċipalità ta’ Zalău
      
                  —
               
               
                  l-irħula ta’ Meseșenii de Jos u Aghireș
               
            
                  —
               
               
                  l-irħula ta’ Crișeni u Gârceiu
               
            
                  —
               
               
                  l-irħula ta’ Hereclean, Guruslău, Dioșod u Badon
               
            
                  —
               
               
                  l-irħula ta’ Dobrin u Doba
               
            
                  —
               
               
                  l-irħula ta’ Horoatu Crasnei, Coșeiu u Archid
               
            
                  —
               
               
                  l-irħula ta’ Şamşud, Valea Pomilor, Bocşa u Borla
               
            
                  —
               
               
                  l-irħula ta’ Sărmăşag, Lompirt, Ilisua u Moiad
               
            
                  —
               
               
                  l-irħula ta’ Bobota, Dersida u Zalnoc
               
            7.   Għenbiet ewlenin tal-inbid
      
      
                   
               
               
                  Burgund Mare N
               
            
                   
               
               
                  Tămâioasă românească B
               
            
                   
               
               
                  Pinot Gris G
               
            
                   
               
               
                  Fetească neagră N
               
            
                   
               
               
                  Muscat Ottonel B
               
            
                   
               
               
                  Cabernet Sauvignon N
               
            
                   
               
               
                  Sauvignon B
               
            
                   
               
               
                  Merlot N
               
            
                   
               
               
                  Fetească regală B
               
            
                   
               
               
                  Fetească albă B
               
            
                   
               
               
                  Furmint de Miniş B
               
            
                   
               
               
                  Furmint B
               
            
                   
               
               
                  Iordană B
               
            
                   
               
               
                  Chardonnay B
               
            
                   
               
               
                  Mustoasă de Măderat B
               
            
                   
               
               
                  Syrah N
               
            
                   
               
               
                  Traminer Roz Rs
               
            
                   
               
               
                  Riesling italian B
               
            
                   
               
               
                  Riesling de Rhin B
               
            
                   
               
               
                  Pinot Noir N
               
            8.   Deskrizzjoni tar-rabta/rabtiet
      
      
         Rabta maż-żona demarkata
      
      Il-karatteristika naturali speċifika tal-ambjent hija ż-żona tax-xmara Crișul Repede, ikkonfinata fit-Tramuntana mill-muntanja Șes, għoljiet ġentili qrib il-pjanura u l-influwenza tal-klima tal-Ewropa Ċentrali, li twassal għal ċertu tnaqqis fit-temperaturi u varjabbiltà ikbar tax-xita. Ix-xtiewi f’din iż-żona huma inqas ebsin, u ż-żoni tat-tkabbir tad-dwieli jgawdu minn ammont kbir ta’ xemx filwaqt li huma protetti mill-irjieħ u mill-kurrenti kesħin.
      Fiż-żoni tat-tkabbir tad-dwieli ta’ Diosig u Valea lui Mihai, fiż-żona ta’ Silvania u fiċ-ċentri tat-tkabbir tad-dwieli ta’ Biharia u Tileagd hemm dwieli mifruxa fuq żona kbira, fit-Tramuntana u l-Grigal tal-Oradea. Iċ-ċentri tat-tkabbir tad-dwieli taż-żoni tal-inbid (Diosig, Săcuieni u Sâniob) għandhom tradizzjoni li tmur lura għall-1569-1578. L-inbejjed bojod li jiġu prodotti hawnhekk huma rikki, b’togħma espressiva u karattru qawwi aċiduż u b’togħma ta’ frott. Il-varjetajiet b’potenzjal partikolari f’din iż-żona ta’ tkabbir tal-inbid jinkludu l-Fetească albă, il-Fetească regală, ir-Riesling Italian u l-Muscat Ottonel aromatiku. L-inbejjed ta’ din iż-żona għandhom struttura bbilanċjata tajjeb. Il-potenzjal enoklimatiku tar-reġjun tal-produzzjoni tal-inbid għandu punteġġ ta’ 4 287 fuq l-indiċi idro-eljo-termali. Dan ifisser li r-reġjun huwa partikolarment addattat għall-inbid abjad, li jkollu aromi espressivi ta’ fjuri tal-akaċja, tuffieħ aħdar u ħaxix maqtugħ (Fetească regală), b’finitura twila (Tămâioasă românească), lanġas misjur, noti ta’ vanilla meta jiġi mmaturat fi btieti tal-ballut, b’noti eżotiċi prominenti ta’ ananas (Chardonnay), ibbilanċjat u b’aċidità tajba. L-inbejjed ħomor ikunu mimlija, bellusija, b’aromi li jvarjuaw minn ċirasa sa ċirasa morra misjura meta jimmatura fil-każ tal-Pinot noir, noti ta’ bżar fil-każ tas-Syrah, u frott tal-foresti tipiku — lampun frisk fil-każ tal-Merlot.
      9.   Kundizzjonijiet essenzjali oħra
      
      
         Qafas legali:
      
      Fil-leġiżlazzjoni nazzjonali
      
         Tip ta’ kundizzjoni ulterjuri:
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni:
      
      Meta jkunu ttikkettati, l-inbejjed bl-indikazzjoni ġeografika “Dealurile Crișanei” irid ikollhom tikketta prinċipali. It-tikketta ta’ wara mhijiex obbligatorja.
      10.   Link għall-ispeċifikazzjoni tal-prodott
      
      http://www.onvpv.ro/sites/default/files/caiet_sarcini_ig_dealurile_crisanei_cf_cererii_de_modif_395_din_20.02.2015_accept_changes.pdf